Ekstrem dødelighed er meget sjælden

Det særlige ved tallene fra Euromomo er, at databasen uge for uge kigger på, hvor mange der dør i forhold til det normale antal dødsfald for den samme uge.

Altså kan man se, om der er en overdødelighed fra land til land.

Det er blandt andet relevant at se på overdødelighed, fordi langt fra alle bliver testet for Covid-19.

I nogle lande kan der derfor et mørketal, og flere kan være døde af Covid-19, uden at det er registreret, forklarer Lasse Skafte Vestergaard.

Det er sjældent, at otte europæiske lande har så mange døde, at det er ekstremt over den normale forventede situation.

Når forskerne kigger på dødelighed, er der langt på skalaen fra normal, til høj til ekstrem overdødelighed. Det er ikke blot en liniær skala.

- Ekstremt på skalaen er virkeligt ekstremt. Det er meget usædvanligt, understreger Lasse Skafte Vestergaard.

Faktisk er det ikke set før på det interaktive kort, som Euromomo står bag, at et europæisk land har ekstrem dødelighed. Kortet viser udviklingen siden 2015.